钦定古今图书集成/明伦汇编/官常典/第617卷 > 沈性
## 钦定古今图书集成/明伦汇编/官常典/第617卷 > 沈性

按《明外史田济传》：“性字士彝，会稽人。景泰二年第进
士，授御史。英宗复辟，陈保天命、固人心、停末务、减冗
员、择守令、汰僧道六事，语极切直。已而简廷臣为知
府，性得宁国。陛辞，召入便殿，谕勉之。既至，划剔蠹弊，
一以惠利为本。民苦役繁，令诸在官供事者，岁输银
一两给军需，即放归力农，民大称便。岁大侵，辄发粟”
减价以粜，讼至立断，狱无系囚，令行禁止，民更悦服。
加意学校，亲为讲授。居八年，课绩为南畿第一。巡抚
刘孜以状闻，赐“封诰旌异。”未几，以父忧归，遘疾卒。